=== Amerika, Afrika og slavehandelen ===
I begyndelsen var [[Caribien]] stedet, hvor England etablerede sine vigtigste og mest lønsomme kolonier,<ref>[[#refJames2001|James]], p. 17.</ref> men ikke før adskillige forsøg på kolonisering var slået fejl. Et forsøg på at etablere en koloni i [[Guyana]] i [[1604]] varede kun i to år og nåede ikke sit vigtigste mål om at finde [[guld]]forekomster.<ref>[[#refOHBEv1|Canny]], p. 71.</ref> Kolonier i [[Saint Lucia|St Lucia]] – [[1605]] og [[Grenada]] – [[1609]] blev også hurtigt opgivet, men bosættelser blev med held grundlagt på [[Saint Kitts|St. Kitts]] – 1624, [[Barbados]] – [[1627]] og [[Saint Kitts og Nevis|Nevis]] – [[1628]].<ref>[[#refOHBEv1|Canny]], p. 221.</ref> Kolonierne indførte snart et system med [[sukker]]plantager, som med held var anvendt af portugiserne i [[Brasilien]]. Det var baseret på [[slave]]arbejdere og skibe (først hollandske), som solgte slaver og opkøbte sukker. For at sikre at de stadigt stigende gevinster fra denne handel forblev på engelske hænder, indførte det engelske parlament i [[1651]] et [[monopol]], så det kun var engelske skibe, som måtte handle med de britiske kolonier. Dette førte til stridigheder med [[Forenede Nederlande|Den hollandske republik]] – en række krige, som efterhånden styrkede Englands stilling i Amerika på hollændernes bekostning. I [[1655]] annekterede England øen [[Jamaica]] fra spanierne, og i [[1666]] lykkedes det dem at kolonisere [[Bahamas|Bahamaøerne]].
Filosofi Historie Kultur Foreninger Organisationer